  Наталья Тетерина Удмуртиысь гожъясьёслэн огазеяськонзы нылпи литературая ёзэтсэ усьтоз. Элькунысь кемалась гожъясь но кутскись нылпи авторъёсын нырысетӥ пумиськон Ижкарысь калыкъёслэн эшъяськон юртазы 1-тӥ толсуре 11 часын ортчоз. Со сярысь ивортодэтъя «Удмуртия» агентстволы журналист, элькунысь Гожъясьёслэн огазеяськонзылэн ёзчиез но ужрадэз радъясь Гузель Максимова вераз. Солэн кылъёсызъя, та ёзэтлэн валтӥсь ужпумез – Удмуртиысь пӧртэм арлыдъем но пиналъёслы пӧртэм кылъёсын гожъясьёсты но кылбурчиосты огазеяны. Нырысь ик люкано нылпи гожъясьёсты соослэсь ужзэс огазеян, радъян, эскерон но, валамон, кыӵе ке изданиын соосты печатлан ужпумен. <…> Ми понна тужгес валтӥсез – публикациослы площадка шедьтыны Гузель Максимова, Удмуртиысь гожъясьёслэн огазеяськонзылэн ёзчиезРадъясь верамъя, туннэ нуналлы ог 30 гожъясьёс нылпи ёзэтэ пырыны мылкыдзэс веразы ни. Ваньмыз сямен ик соос Ижкарысь. Азьланяз ёзэтэз кылдытӥсьёс элькунысь мукет каръёсысь но ёросъёсысь авторъёсты кыскыны малпало. Толэзьлы огпол радъяськись пумиськонъёсын соос ог-огзылэн произведениоссы сярысь вераськозы, тодмо гожъясьёс кутскись нылпи авторъёслы юрттэт яке кенеш сётыны быгатозы.  Тегъёс: Лулчеберет Ижкар Литература Удмуртия пиналъёс гожъясьёс  